open-index/open-wikipedia-markdown huggingface dataset:
দ্বিতীয় নাগবর্মা

**দ্বিতীয় নাগবর্মা** (খ্রিস্টীয় মধ্য-একাদশ বা মধ্য-দ্বাদশ শতাব্দী) ছিলেন কন্নড় ভাষায় পণ্ডিত এবং পশ্চিম চালুক্য রাজসভার এক বৈয়াকরণ। তিনি ছিলেন প্রাচীন-কন্নড় ভাষার সর্বপ্রথম তিন সর্বাধিক উল্লেখযোগ্য ও প্রামাণ্য বৈয়াকরণদের অন্যতম (অপর দু’জন হলেন আনুমানিক ১২৬০ খ্রিস্টাব্দের কেশীরাজ ও আনুমানিক ১৬০৪ খ্রিস্টাব্দের ভট্টকলঙ্ক দেব)। দ্বিতীয় নাগদত্তের খ্যাতি ছন্দ, অলংকার শাস্ত্র, কাব্যতত্ত্ব, ব্যাকরণ ও শব্দকোষ সহ কন্নড় সাহিত্যের বিভিন্ন বর্গে তাঁর উল্লেখযোগ্য অবদানের জন্য। গবেষক আর. নরসিংহাচার্যের মতে, এই দিক থেকে বিচার করলে সমগ্র প্রাচীন কন্নড় সাহিত্যে দ্বিতীয় নাগবর্মার স্থান স্বতন্ত্র। তাঁর রচনাবলি এখনও সুলভ এবং সেগুলিকে কন্নড় ভাষা ও তার বিকাশ-সংক্রান্ত গবেষণার কাজে প্রামাণ্য গ্রন্থ বলে গণ্য করা হয়।

চালুক্য রাজা জগদেকমল্ল দ্বিতীয় নাগবর্মাকে ‘কটকাচার্য’ (‘রাজকবি’) ও ‘কটকোপাধ্যায়’ (‘সামরিক শিক্ষক’) উপাধিতে ভূষিত করেছিলেন। তাঁর বিখ্যাত গ্রন্থগুলি হল ব্যাকরণ, ছন্দ ও কাব্যতত্ত্ব-সংক্রান্ত *কাব্যালোকন', ব্যাকরণ-সংক্রান্ত *কর্ণাটক-ভাষাভূষণ*, শব্দকোষ *বাস্তুকোষ* (বা *অভিধানবাস্তুকোষ*) এবং *বর্ধমানপুরাণ'' নামে একটি জৈন পুরাণ (মহাকাব্য)। দ্বিতীয় নাগবর্মার ব্যাকরণের আদর্শটি সংস্কৃত ব্যাকরণের কতন্ত্র ধারা-ভিত্তিক। লেখকও জনৈক শালিবাহন রাজার বিশিষ্ট সংস্কৃত বৈয়াকরণ সর্ববর্মার নামানুসারে নিজেকে ‘অভিনব সর্ববর্মা’ (‘আধুনিক সর্ববর্মা’) নামে অভিহিত করেছেন।

## তথ্যসূত্র

## উল্লেখপঞ্জি
*
*
*
*
*
*
*https://books.google.com/books?id=sxpCAAAAIAAJ&pg=RA1-PA501&dq=Gazetteer+of+Mysore++Kannada+literature
*
*
* 
*
*
*

বিষয়শ্রেণী:কন্নড় লেখক
বিষয়শ্রেণী:কর্ণাটকের ইতিহাস
বিষয়শ্রেণী:কন্নড় কবি
বিষয়শ্রেণী:কন্নড় ভাষাবিদ
বিষয়শ্রেণী:পশ্চিম চালুক্য সাম্রাজ্য
বিষয়শ্রেণী:১২শ শতাব্দীর ভারতীয় লেখক
বিষয়শ্রেণী:কর্ণাটকের লেখক
বিষয়শ্রেণী:ভারতীয় পুরুষ লেখক
আর্থার জেমস রিচার্ড অ্যাশ

**আর্থার জেমস রিচার্ড অ্যাশ** (৩০ সেপ্টেম্বর, ১৯০৬ – ১৫ জানুয়ারি, ১৯৮৮) ব্রিটিশ কলম্বিয়ার একজন বণিক, পৌরকর্তা এবং রাজনৈতিক ব্যক্তিত্ব ছিলেন। তিনি ১৯৪৮ থেকে ১৯৫২ পর্যন্ত ব্রিটিশ কলাম্বিয়া লিবারেল পার্টির প্রতিনিধি হিসেবে ব্রিটিশ কলাম্বিয়া আইনসভায় সানিচের প্রতিনিধিত্ব করেছিলেন।

## প্রারম্ভিক ও পারিবারিক জীবন
আর্থার অ্যাশ ১৯০৬ সালে ম্যানিটোবার ব্র্যান্ডনে জন্মগ্রহণ করেন। তিনি ডাব্লিউ এইচ অ্যাশ এবং ক্যাথারিন ম্যাকডোনাল্ডের ছেলে। তিনি অটোয়ায় শিক্ষালাভ করেন। অ্যাশ ১৯৪৩ সালে ভেরা মারি কার্নিকে বিয়ে করেছিলেন।

## কর্মজীবন
আর্থার অ্যাশের কর্মজীবন শুরু হয় ১৯৩৪ সালে। তাকে অটোয়ার কানাডা মিলিশিয়ার ৪র্থ প্রিন্সেস লুইস ড্রাগুন গার্ডের একজন লেফটেন্যান্ট হিসাবে মনোনীত করা হয়েছিল। তিনি ১৯৩৪ থেকে ১৯৪২ পর্যন্ত অটোয়ায় একজন পৌর মুখ্যকর্তা ছিলেন। তিনি দ্বিতীয় বিশ্বযুদ্ধে অংশগ্রহণ করেছিলেন এবং ১৯৪৬ সালে ব্রিটিশ কলাম্বিয়ার সানিচে চলে আসেন  ব্রিটিশ কলাম্বিয়ার সুপ্রিম কোর্টের বিচারক হিসেবে নরম্যান উইলিয়াম হুইটেকারের নাম ঘোষণার পর ১৯৪৮ সালের উপনির্বাচনে অ্যাশ প্রথমবারের মতো নির্বাচিত হন। তিনি প্রাদেশিক পরিষদে লিবারেল-কনজারভেটিভ জোটের সদস্য ছিলেন। ১৯৫২ সালে পুনর্নির্বাচনে অ্যাশ পরাজিত হয়েছিলেন। তিনি সানিচ নগরের মুখ্য শাসক হিসাবে দুইবার ক্ষমতায় ছিলেন।

## মৃত্যু
আর্থার অ্যাশ ১৯৮৮ সালে ৮১ বছর বয়সে ব্রিটিশ কলাম্বিয়ার ভিক্টোরিয়ায় মৃত্যু বরণ করেন।

## তথ্যসূত্র

বিষয়শ্রেণী:১৯৮৮-এ মৃত্যু
বিষয়শ্রেণী:১৯০৬-এ জন্ম
বিষয়শ্রেণী:ব্রিটিশ কলাম্বিয়া লিবারেল পার্টির আইনসভার সদস্য
নরম্যান উইলিয়াম হুইটেকার

**নরম্যান উইলিয়াম হুইটেকার** ( ১৮ নভেম্বর, ১৮৯৩ &ndash; ১৯৮৩) ব্রিটিশ কলাম্বিয়ার একজন কানাডিয় আইনজীবী, বিচারক এবং রাজনৈতিক ব্যক্তিত্ব ছিলেন। তিনি ব্রিটিশ কলাম্বিয়া লিবারেল পার্টির সদস্য হিসেবে ১৯৩৩ থেকে ১৯৪৭ পর্যন্ত ব্রিটিশ কলম্বিয়া আইনসভায় সানিচের প্রতিনিধিত্ব করেন।

## প্রারম্ভিক ও পারিবারিক জীবন
নরম্যান উইলিয়াম হুইটেকার ১৮৯৩ সালে ব্রিটিশ কলাম্বিয়ার কামলুপসে জন্মগ্রহণ করেন এবং ভিক্টোরিয়ায় শিক্ষিত হন। হুইটেকার আইনবিদ্যা অধ্যয়ন করার পর, ভিক্টোরিয়ায় বারের যুক্ত হন এবং সেখানে পেশাজীবি হিসেবে আইন অনুশীলন করেন।  ১৯২৯ সালে, তিনি *গোয়েনডোলাইন সি এ জিলিস*কে বিয়ে করেন।

## কর্মজীবন
নরম্যান উইলিয়াম হুইটেকার ১৯৩৭ থেকে ১৯৪৭ পর্যন্ত ব্রিটিশ কলাম্বিয়া আইনসভার স্পিকার ছিলেন। হুইটকার ১৯৪১ সালে সংক্ষিপ্ত সময়ের জন্য রাজ্যের অ্যাটর্নি জেনারেল হিসাবে দায়িত্ব পালন করেছিলেন; লিবারেল-কনজারভেটিভ জোট সরকারের পক্ষে তদবির করার জন্য তিনি তার মন্ত্রিসভা পদ থেকে পদত্যাগ করেন। ১৯৪৭ সালে, হুইটটেকার ব্রিটিশ কলাম্বিয়ার সুপ্রিম কোর্টের জন্য নিযুক্ত হলে আইনসভায় তার আসন থেকে পদত্যাগ করেন। ১৯৬৩ সালে তিনি ব্রিটিশ কলাম্বিয়ার আপিল আদালতের বিচারক মনোনীত হন। স্ত্রীর স্বাস্থ্যের সমস্যার কারণে হুইটকার পরের বছর অবসর নেন।

## মৃত্যু
নরম্যান উইলিয়াম হুইটেকার ১৯৮৩ সালে ৯০ বছর বয়সে ভ্যাঙ্কুভারে মৃত্যু বরণ করেন।

## তথ্যসূত্র

বিষয়শ্রেণী:১৯৮৩-এ মৃত্যু
বিষয়শ্রেণী:১৮৯৩-এ জন্ম
বিষয়শ্রেণী:ব্রিটিশ কলাম্বিয়া লিবারেল পার্টির আইনসভার সদস্য
বিষয়শ্রেণী:ব্রিটিশ কলাম্বিয়ার আইনসভার স্পিকার
বিষয়শ্রেণী:ব্রিটিশ কলাম্বিয়ার অ্যাটর্নি জেনারেল
বিষয়শ্রেণী:ব্রিটিশ কলাম্বিয়ার বিচারক
বিষয়শ্রেণী:ব্রিটিশ কলাম্বিয়ার আইনজীবী
বিষয়শ্রেণী:১৯৮৫-এ মৃত্যু
চিত্তরঞ্জন মুখোপাধ্যায়

**চিত্তরঞ্জন মুখোপাধ্যায়  **  (অক্টোবর, ১৯১৯ ―  ২৭ সেপ্টেম্বর,১৯৪৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব ও ভারতীয় নৌবিদ্রোহের শহীদ।

চিত্তরঞ্জন মুখোপাধ্যায়   ব্রিটিশ শাসনামলে সেনাবিভাগের এক কর্মী ছিলেন। সহকর্মী মানকুমার বসু ঠাকুরের নেতৃত্বে জাতীয়তাবাদী আন্দোলনে যোগ দেন। এগিয়ে আসেন আরো দশজন বাঙালি তরুণ, যারা সকলেই পেশায় ছিলেন চতুর্থ মাদ্রাজ উপকূল রক্ষী বাহিনীর সেনা। তারা  হলেন - কালীপদ আইচ, দুর্গাদাস রায়চৌধুরী, নন্দকুমার দে, নিরঞ্জন বড়ুয়া, নীরেন্দ্রমোহন মুখোপাধ্যায়, সুনীলকুমার মুখোপাধ্যায় ফণিভূষণ চক্রবর্তী আবদুল রহমান রবীন্দনাথ ঘোষ ও অনিলকুমার দে। এঁরা সকলে ব্রিটিশ বাহিনীর আনুগত্যের শিক্ষা ভুলে গিয়ে জাতীয়তাবাদী ক্রিয়াকলাপে অংশগ্রহণ করেন।  ফোর্থ মাদ্রাজ কোস্টাল ডিফেন্স ব্যাটারি ধ্বংস করার ষড়যন্ত্রে লিপ্ত থাকার অভিযোগে ১৯৪৩ খ্রিস্টাব্দের ১৮ ই এপ্রিল সামরিক পুলিশ গ্রেফতার করে।

কোর্ট মার্শালের বিচারে ১৯৪৩ খ্রিস্টাব্দের ৫ই আগস্ট চিত্তরঞ্জন অপর আট জনের মৃত্যুদণ্ড হয়।

## ফাঁসি
১৯৪৪ খ্রিস্টাব্দের ২৭ শে সেপ্টেম্বর গোপনে মাদ্রাজ পেনিটেনশিয়রিতে নয় জনের ফাঁসি কার্যকর করে ব্রিটিশ শাসক। মৃত্যুর আগে তারা হাসি মুখে  একে অপরকে আলিঙ্গন করে **[[বন্দে মাতরম্‌]]** ধ্বনি দিয়ে মৃত্যু বরণ করেন। 

## তথ্যসূত্র

বিষয়শ্রেণী:১৯১৯-এ জন্ম
বিষয়শ্রেণী:১৯৪৩-এ মৃত্যু
বিষয়শ্রেণী:ভারতীয় বিপ্লবী
বিষয়শ্রেণী:ব্রিটিশ ভারতের বন্দি ও আটক
বিষয়শ্রেণী:মৃত্যুদণ্ড কার্যকর হওয়া ভারতীয় ব্যক্তি
ক্রিস্তোফের মেলেন্দেস

**ক্রিস্তোফের আরোন মেলেন্দেস সুয়াসো** (; জন্ম: ২৫ নভেম্বর ১৯৯৭; **ক্রিস্তোফের মেলেন্দেস** নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লিগের শীর্ষ স্তর হন্ডুরীয় জাতীয় ফুটবল লিগের ক্লাব মোতাগুয়া এবং হন্ডুরাস অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।

২০২১ সালে, মেলেন্দেস হন্ডুরাস অনূর্ধ্ব-২৩ দলের হয়ে হন্ডুরাসের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
ক্রিস্তোফের আরোন মেলেন্দেস সুয়াসো ১৯৯৭ সালের ২৫শে নভেম্বর তারিখে হন্ডুরাসের লা সেইবায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
মেলেন্দেস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:হন্ডুরীয় ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:হন্ডুরাসের পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:২০২৫ কনকাকাফ গোল্ড কাপের খেলোয়াড়
২০২১ নরওয়ে নারী ক্রিকেট দলের সুইডেন সফর

নরওয়ে নারী ক্রিকেট দল ২০২১ সালের আগস্ট মাসে দুটি ২০ ওভারের ম্যাচ ও একটি টোয়েন্টি২০ আন্তর্জাতিক (টি২০আই) ম্যাচ খেলার জন্য সুইডেন সফর করে। সবগুলো ম্যাচ কোলস্‌ভা শহরের গুটস্টা ভিকেড ক্রিকেট ক্লাব মাঠে অনুষ্ঠিত হয়। টি২০আই ম্যাচটি ছিল সুইডেন দলের খেলা প্রথম আনুষ্ঠানিক নারী টি২০ আন্তর্জাতিক ম্যাচ। টি২০আই ম্যাচটিতে সুইডেন ২ উইকেটে জয়লাভ করে।

## দলীয় সদস্য

## ২০ ওভারের ম্যাচের সিরিজ
### ১ম ২০ ওভারের ম্যাচ

### ২য় ২০ ওভারের ম্যাচ

## একমাত্র টি২০আই

## তথ্যসূত্র

## বহিঃসংযোগ
* ইএসপিএনক্রিকইনফোতে সিরিজের প্রধান পাতা 

নরওয়ে ২০২১
বিষয়শ্রেণী:২০২১-এ আন্তর্জাতিক ক্রিকেট প্রতিযোগিতা
অল্লম প্রভু

**অল্লম প্রভু** () ছিলেন দ্বাদশ শতাব্দীর এক অতিন্দ্রীয়বাদী-সন্ত এবং কন্নড় ভাষার বচন কবি (‘বচনকার’)। তিনি আত্মা ও শিবের একত্ব প্রচার করতেন। তিনি ছিলেন এক বিশিষ্ট কবি তথা লিঙ্গায়েত ধর্মান্দোলনের পৃষ্ঠপোষক সন্ত। এই আন্দোলন মধ্যযুগীয় কর্ণাটক ভূখণ্ড এবং জনপ্রিয় কন্নড় সাহিত্যকে পুনর্গঠিত করেছিল। লিঙ্গায়েত ধর্মের প্রবর্তক বসব ও এই মতাবলম্বী সর্বাপেক্ষা উল্লেখযোগ্য মহিলা কবি অক্ক মহাদেবীর সঙ্গে অল্লম প্রভুকে ‘লিঙ্গায়েত ধর্মের ত্রয়ী’র অন্যতম গণ্য করা হয়।

অল্লম প্রভুর রচিত কবিতাগুলি বর্তমানে বচন সাহিত্যের অঙ্গ। এই কবিতাগুলিতে তিনি আচার-অনুষ্ঠান ও সামাজিক রীতিনীতির সমালোচনা করেছেন, সামাজিক বাধাগুলিকে ছিন্ন করেছেন এবং নৈতিক মূল্যবোধ ও শিবের প্রতি ভক্তিমূলক পূজার উপর গুরুত্ব আরোপ করেছেন। একথা সর্বজনবিদিত যে বসবকে লিঙ্গায়েত আন্দোলনের প্রধান অনুপ্রেরণাদাতা মনে করা হয় এবং সেই জন্য তিনি অনুভব মন্তপে ‘অন্ন’ (‘জ্যেষ্ঠ ভ্রাতা’) আখ্যাও পেয়েছিলেন, কিন্তু অল্লম প্রভু ছিলেন এই অনুভব মন্তপে পৌরোহিত্যকারী প্রকৃত গুরু।

## পাদটীকা

## তথ্যসূত্র

## উল্লেখপঞ্জি
### মুদ্রিত সূত্র

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

### ওয়েব-সূত্র

## আরও পড়ুন
* 
* 
* 
* 

## বহিঃসংযোগ
* Introducing Vacanas: Some poems of Allama Prabhu and other Virasaiva saints, MD Shirley
* Lingayats as a Sect, William McCormack (1963), The Journal of the Royal Anthropological Institute of Great Britain and Ireland, Vol. 93, No. 1, pages 59–71
* Work as Worship in Vīraśaiva Tradition, R Blake Michael (1982), Journal of the American Academy of Religion, Vol. 50, No. 4, pages 605-619

বিষয়শ্রেণী:লিঙ্গায়েত কবি
বিষয়শ্রেণী:লিঙ্গায়েত ধর্ম
বিষয়শ্রেণী:কন্নড় কবি
বিষয়শ্রেণী:ভারতীয় সমাজ সংস্কারক
বিষয়শ্রেণী:অদ্বৈত শৈবধর্ম
বিষয়শ্রেণী:ভারতীয় কবি
বিষয়শ্রেণী:লিঙ্গায়েত সন্ত
বিষয়শ্রেণী:১২শ শতাব্দীর ভারতীয় কবি
বিষয়শ্রেণী:ভারতীয় পুরুষ কবি
গোলাম সাব্বির সাত্তার

**গোলাম সাব্বির সাত্তার (তাপু)** হলেন রাজশাহী বিশ্ববিদ্যালয়ের ২৪ তম উপাচার্য এবং ভূতত্ত্ব ও খনিবিদ্যা বিভাগের অধ্যাপক। তিনি ১৯৬২ সালে রাজশাহীতে জন্মগ্রহণ করেন। তিনি ভূগর্ভস্থ পানি ব্যবস্থাপনা, পানি ও মাটির মিথস্ক্রিয়া, মৃত্তিকা পদার্থ বিজ্ঞান, ভূগর্ভস্থ পানির মান পর্যবেক্ষণ, জলবায়ু পরিবর্তন, জলবায়ু পরিবর্তনের সাথে ভূপৃষ্ঠের পানির সম্পর্ক ইত্যাদি নিয়ে গবেষণা করেছেন।

## শিক্ষাজীবন
গোলাম সাব্বির সাত্তার (তাপু) ১৯৮০ সালে রাজশাহী কলেজ থেকে ইন্টারমিডিয়েট পাশ করেন। এরপর রাজশাহী বিশ্ববিদ্যালয়ের ভূতত্ত ও খনিবিদ্যা বিভাগ থেকে ১৯৮৪ সালে প্রথম শ্রেণীতে বিএসসি ডিগ্রি ও ১৯৮৫ সালে প্রথম শ্রেনীতে এমএসসি ডিগ্রি অর্জন করেন। এরপর উচ্চতর শিক্ষা অর্জনের জন্য যুক্তরাজ্যে গমন করেন। যুক্তরাজ্যের নিউক্যাসল আপনটাইম বিশ্ববিদ্যালয় থেকে ১৯৯৬ সালে কৃষি বিজ্ঞানে এমফিল ডিগ্রি লাভ করেন। এরপর তিনি জার্মানির ড্রেসড্রেনের টেকনিক্যাল ইউনিভার্সিটি থেকে পরিবেশ ব্যবস্থাপনা ও উন্নয়নে ডিপ্লেমা অর্জন করেন ২০০১ সালে। ২০০৫ সালে তিনি রাজশাহী বিশ্ববিদ্যালয় থেকে হাইড্রোজিওলজিতে পিএইচডি ডিগ্রি লাভ করেন।

## কর্মজীবন
১৯৯০ সালে গোলাম সাব্বির সাত্তার তাপু প্রভাষক পদে ভূতত্ত্ব ও খনিবিদ্যা বিভাগে যোগদান করেন। এরপর ২০০৬ সালে অধ্যাপক পদে পদোন্নতি লাভ করেন। ২০০৯ সাল থেকে ২০১২ সাল পর্যন্ত রাজশাহী বিশ্ববিদ্যালয়ের ছাত্র উপদেষ্টা হিসেবে দায়িত্বরত ছিলেন। ছাত্র উপদেষ্টা ছাড়াও তিনি বিভাগীয় সভাপতি, আবাসিক শিক্ষক, সহকারী প্রক্টর, নির্বাচিত সিনেট সদস্য, বিশ্ববিদ্যালয়ের এ্যাথলেটিক্স ও এ্যাকুয়াটিক্স কমিটির সদস্যসহ অন্যান্য কয়েকটি বিশ্ববিদ্যালয় ও প্রতিষ্ঠানে দায়িত্বরত ছিলেন। তিনি জার্মানির ড্রেসড্রেন টেকনিক্যাল ইউনিভার্সিটিতে ভিজিটিং প্রফেসর হিসেবেও কাজ করেছেন। তিনি বাংলাদেশ জিওলজিক্যাল সোসাইটি, বাংলাদেশ এসোসিয়েশন ফর এডভান্সমেন্ট অব সায়েন্স, বাংলাদেশ ন্যাশনাল জিওগ্রাফিক্যাল এসোসিয়েশন,  বাংলাদেশ, হিমালয়ান ইউনিভার্সিটি কনসোর্টিয়াম, জার্মান ইউনিভার্সিটি এলামনাই এসোসিয়েশন, ইত্যাদি প্রতিষ্ঠানের সদস্য। তিনি ৯ আগস্ট, ২০২৪ খ্রিস্টাব্দে উপাচার্যের পদ থেকে পদত্যাগ করেন।

## খেলাধুলা
অধ্যাপক গোলাম সাব্বির সাত্তার তাপু এ্যাডভোকেট আব্দুস সালাম টেনিস কমপ্লেক্সের সভাপতি ছিলেন। এছাড়া বিভিন্ন সাংস্কৃতিক ও সামাজিক প্রতিষ্ঠানের সাথে তিনি কাজ করেছেন।

## পরিবার
গোলাম সাব্বির সাত্তার তাপুর বাবা গোলাম সাত্তার এবং মা সুফিয়া খাতুন। তার স্ত্রী অধ্যাপক ডক্টর তাঞ্জিমা ইয়াসমিন রাজশাহী বিশ্ববিদ্যালয়ের প্রাণরসায়ন ও অনুপ্রাণ বিজ্ঞান বিভাগের অধ্যাপক। অধ্যাপক তাপুর বড় ভাই গোলাম মাহবুব সাত্তার একজন মুক্তিযোদ্ধা। তিনি ১৯৭১ সালে পাকিস্তানি বাহিনীর হাতে শহীদ হন। অধ্যাপক তাপু ও অধ্যাপক তাঞ্জিমা ইয়াসমিন দম্পতির একজন পুত্র সন্তান রয়েছে।

## তথ্যসূত্র

"রাবি ভিসি গোলাম সাত্তারের পদত্যাগ" https://www.ittefaq.com.bd/695802/

বিষয়শ্রেণী:রাজশাহী বিশ্ববিদ্যালয়ের উপাচার্য
বিষয়শ্রেণী:রাজশাহী বিশ্ববিদ্যালয়ের শিক্ষক
বিষয়শ্রেণী:রাজশাহী কলেজের প্রাক্তন শিক্ষার্থী
বিষয়শ্রেণী:রাজশাহী জেলার ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৬২-এ জন্ম
রণবীর (সংবাদপত্র)

***রণবীর*** () ভারতের জম্মু থেকে প্রকাশিত উর্দু ভাষার সংবাদপত্র। এটি ছিল জম্মু ও কাশ্মীরের প্রথম দৈনিক সংবাদপত্র। পত্রিকাটি ১৯২৪ হতে ১৯৫০ পর্যন্ত সক্রীয় ছিল। এটির প্রকাশনা চলাকালীন দুইবার নিষেধাজ্ঞার কবলে পরে। পত্রিকাটি ভারত বিভাজনের পক্ষে ও পাকিস্তান বিরোধী খবর প্রকাশের জন্য প্রখ্যাত ছিল। 

## প্রতিষ্ঠা
*রণবীর* পত্রিকাটির আনুষ্ঠানিক প্রতিষ্ঠা ঘটে ১৯২৪সালে। লালা মুলকরাজ সরফ ছিলেন একই সাথে পত্রিকাটির প্রতিষ্ঠাতা ও প্রথম সম্পাদক। এর আগে তিনি লালা লাজপত রায়ের জাতীয়তাবাদী সংগঠন *বন্দে মাতরমের* উপ-সম্পাদক হিসেবে কাজ করেছিলেন। সরফ জম্মু ও কাশ্মীরের *[[মহারাজা প্রতাপ সিং (জম্মু ও কাশ্মীর)|মহারাজা প্রতাপ সিংয়ের]] কাছ থেকে রণবীরকে* একটি রাজ্যব্যাপী সাপ্তাহিক হিসাবে প্রকাশ করার অনুমতি নেওয়ার জন্য কিছু সময়ের জন্য আলোচনা করেছিলেন।

প্রতাপ সিংয়ের প্রয়াত বাবা, জম্মু ও কাশ্মীরের পূর্বতন রাজা রণবীর সিংয়ের নামে পত্রিকাটির নামকরণ করা হয়েছিল। *রণবীরের* প্রথম সংখ্যাটি ১৯২৪  সালের ২৪ জুন দৈনিক পত্রিকা হিসেবে প্রকাশিত হয়েছিল। এটি জম্মু -কাশ্মীরের প্রথম দৈনিক পত্রিকা। রণবীর ব্যক্তিগত উদ্যোগে প্রকাশ শুরু হলেও এটির মুদ্রণ সরকারি ছাপাখানায় করা হয়েছিল। প্রকাশের পরপরই, পত্রিকাটি রাজ্যে ব্যাপক পাঠকপ্রিয়তা অর্জন করে।

## ১৯৩০-এর নিষেধাজ্ঞা
১৯৩০ সালের মে মাসে মহারাজা হরি সিং ব্রিটিশ ভারতে মহাত্মা গান্ধীর গ্রেপ্তার সংক্রান্ত জম্মুতে আন্দোলন নিয়ে একটি নিবন্ধের পরে *রণবীর*কে (এটি 'ধ্বংসাত্মক প্রচার' বলে অভিযুক্ত করে) নিষেধাজ্ঞা জারি করেন। মহারাজা যুক্তি দিয়েছিলেন যে *রণবীরের* ৭ মে, ১৯৩০ সংখ্যায় জম্মু বিক্ষোভে অংশগ্রহণের পরিসংখ্যান অতিরঞ্জিত ছিল এবং পত্রিকাটি মিথ্যা ইঙ্গিত দিয়েছিল যে মহারাজা নিজেই প্রতিবাদকে সমর্থন করতেন। সংবাদপত্রটি ১৯৩১ সালের নভেম্বরে পুনরায় প্রকাশনা শুরু করার অনুমতি পেয়েছিল। এই সময়টি জম্মু ও কাশ্মীরের দায়িত্বশীল সরকারের প্রতি বাড়তি চাপ ছিল, রাজ্যের সরকারের উপর অতিরিক্ত নাগরিক আন্দোলনের প্রতি পত্রিকাটির সমর্থন ছিল।

## ১৯৪৭-এর নিষিদ্ধকরণ ও পরবর্তী সময়
১৯৪৭ সালের জুন মাসে ভারতে যোগদানের দাবী এবং শেখ আবদুল্লাহ'র মুক্তির আহ্বান জানিয়ে সংবাদ প্রকাশ করলে *রণবীরকে* দ্বিতীয়বার নিষিদ্ধ করা হয়। ভারত স্বাধীন হওয়ার পর নিষেধাজ্ঞা প্রত্যাহার করা হয় এবং ১৯৪৭ সালের সেপ্টেম্বরে *রণবীর* পুনরায় প্রকাশিত হতে থাকে। পরবর্তী বছরগুলিতে *রণবীর* জম্মু ও কাশ্মীরের পাকিস্তান-বিরোধী প্রবণতার একটি গুরুত্বপূর্ণ মুখপাত্র ছিল। ১৯৫০ সালের ১৮ মে পত্রিকাটি বন্ধ হয়ে যায়।

## তথ্যসূত্র

বিষয়শ্রেণী:ভারতের দৈনিক সংবাদপত্র
বিষয়শ্রেণী:১৯২৪-এ ভারতে প্রতিষ্ঠিত
বিষয়শ্রেণী:১৯৫০-এ বিলুপ্ত
বিষয়শ্রেণী:উর্দু ভাষার সংবাদপত্র
বিষয়শ্রেণী:ভারতের উর্দু ভাষার সংবাদপত্র
বিষয়শ্রেণী:নিষিদ্ধ সংবাদপত্র
বিষয়শ্রেণী:১৯৫০-এ ভারতে বিলুপ্ত
রামচন্দ্র চন্দ্রবংশী বিশ্ববিদ্যালয়

**রামচন্দ্র চন্দ্রবংশী বিশ্ববিদ্যালয়** ভারতের ঝাড়খণ্ডের পালামুতে অবস্থিত একটি বেসরকারি বিশ্ববিদ্যালয়। এটি ২০১৮ সালে প্রতিষ্ঠিত হয়েছিল। 

## তথ্যসূত্র

 

## বহিঃসংযোগ

* 

বিষয়শ্রেণী:ঝাড়খণ্ডের বিশ্ববিদ্যালয় ও কলেজ
বিষয়শ্রেণী:২০১৮-এ ঝাড়খণ্ডে প্রতিষ্ঠিত
বিষয়শ্রেণী:২০১৮-এ প্রতিষ্ঠিত বিশ্ববিদ্যালয় ও কলেজ
সরলা বিড়লা একাডেমি

**সরলা বিড়লা একাডেমি** (অনানুষ্ঠানিকভাবে **এসবিএ**) ভারতের কর্ণাটক, বেঙ্গালুরুতে অবস্থিত একটি ছেলেদের জন্য স্বাধীন আবাসিক বিদ্যালয়।  এটি ব্যানারঘাট্টা রোডের পাশে অবস্থিত। এটি ২০০৪ সালে প্রতিষ্ঠিত হয়েছিল। এটি আইসিএসই আইজিসিএসই এবং আইবি ডিপ্লোমা প্রোগ্রাম অনুসরণ করে।

## তথ্যসূত্র

বিষয়শ্রেণী:২০০৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:২০০৪-এ কর্ণাটকে প্রতিষ্ঠিত
বিষয়শ্রেণী:কর্ণাটকের আবাসিক বিদ্যালয়
বিষয়শ্রেণী:বেঙ্গালুরুর বিদ্যালয়
ভৌত নিরাপত্তা

[থাম্ব|ডান|৩০০পিক্সেল|আধুনিক [কারাগারগুলো সর্বাধিক ভৌত নিরাপত্তা ব্যবস্থাগুলোর মধ্য একটি যেখানে প্রায় প্রতিটি এলাকা কঠোর প্রবেশাধিকার এবং নজরদারির অধীন। চিত্রে ইসরায়েলের শাটা কারাগারের বাইরের অংশ দেখানো হয়েছে – উঁচু দেয়াল, ব্লেডযুক্ত তার, সুরক্ষা প্রাচীর, প্রহরী টাওয়ার এবং আলো ব্যবহারের মাধ্যমে এটি নিরাপদ রাখা হয়।]]

**ভৌত নিরাপত্তা** বলতে কোন সুযোগ-সুবিধা, যন্ত্রপাতি, উপকরণ সামগ্রী এবং সম্পদে কারও অননুমোদিত ব্যবহার তথা প্রবেশাধিকার ও হস্তক্ষেপ রোধে এবং গুপ্তচরবৃত্তি, চুরি, অগ্নি সুরক্ষা অথবা সন্ত্রাসী হামলার মতো ক্ষতি বা ধ্বংসসাধনের হাত থেকে কর্মী এবং সম্পত্তির সুরক্ষার্থে প্রণীত নিরাপত্তা পরিকল্পনা ও ব্যবস্থাকে বোঝানো হয়ে থাকে। আন্তঃনির্ভর ব্যবস্থাদির একাধিক স্তরের ব্যবহার ভৌত নিরাপত্তার মধ্যে অন্তর্ভুক্ত; এদের মধ্যে থাকতে পারে সিসিটিভি নজরদারি, নিরাপত্তা রক্ষী, সুরক্ষা প্রাচীর, তালা, অ্যাক্সেস কন্ট্রোল, সীমান্তে অনুপ্রবেশ সনাক্তকরণ, প্রতিবন্ধকতা তৈরিকারী বিভিন্ন ব্যবস্থা, অগ্নি সুরক্ষাব্যবস্থাসহ ব্যক্তি এবং সম্পত্তি সুরক্ষার্থে পরিকল্পিত বিবিধ ব্যবস্থা।

## তথ্যসূত্র

বিষয়শ্রেণী:নিরাপত্তা
বিষয়শ্রেণী:অপরাধ প্রতিরোধ
বিষয়শ্রেণী:জননিরাপত্তা
বিষয়শ্রেণী:জাতীয় নিরাপত্তা
বিষয়শ্রেণী:নিরাপত্তা প্রকৌশল
এ এফ এম মফিজুল ইসলাম

**এ এফ এম মফিজুল ইসলাম** একজন বাংলাদেশী শিক্ষাবিদ। তিনি ঢাকায় অবস্থিত বেসরকারি বিশ্ববিদ্যালয়, সাউথইস্ট ইউনিভার্সিটির উপাচার্য।

## শিক্ষাজীবন
মফিজুল ইসলাম বিশ্বব্যাংকের অর্থায়নে ঢাকা বিশ্ববিদ্যালয় থেকে ১৯৮৯ সালে অর্থনীতিতে পিএইচডি ডিগ্রি অর্জন করেন।

## কর্মজীবন
কর্মজীবনে মফিজুল ইসলাম ঢাকা বিশ্ববিদ্যালয়ের ব্যবসায় প্রশাসন ইনস্টিটিউট (আইবিএ), রাজশাহী বিশ্ববিদ্যালয়ের ইনস্টিটিউট অব বাংলাদেশ স্টাডিজ (আইবিএস) এবং চট্টগ্রাম বিশ্ববিদ্যালয়ের অর্থনীতি বিভাগে অধ্যাপনা করেছেন। এছাড়া তিনি সাউথইস্ট ইউনিভার্সিটির বোর্ড অব ট্রাস্টিজের উপদেষ্টা হিসেবেও দায়িত্ব পালন করেন।

এ এফ এম মফিজুল ইসলাম ২০১৯ সালের ২৪ নভেম্বর ঢাকায় অবস্থিত বেসরকারি বিশ্ববিদ্যালয়, সাউথইস্ট ইউনিভার্সিটির উপাচার্যের দায়িত্বভার গ্রহণ করেন।

## প্রকাশনা
মফিজুল ইসলাম দেশীয় ও আন্তর্জাতিক জার্নালে ৫০টিরও বেশি গবেষণা প্রবন্ধ প্রকাশ করেছেন।

## তথ্যসূত্র

বিষয়শ্রেণী:বাংলাদেশী শিক্ষাবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:রাজশাহী বিশ্ববিদ্যালয়ের শিক্ষক
বিষয়শ্রেণী:চট্টগ্রাম বিশ্ববিদ্যালয়ের শিক্ষক
বিষয়শ্রেণী:সাউথইস্ট ইউনিভার্সিটির উপাচার্য
আন্দখয় জেলা

**আন্দখয় জেলা** আফগানিস্তানের ফারিয়ব প্রদেশের একটি জেলা। জেলাটির কেন্দ্র আন্দখয়, এবং জেলার মোট ৮১ টি গ্রাম রয়েছে। এই জেলার বেশিরভাগ মানুষ পশুপালন করেন। তালেবানদের বিপরীতে জেলাটি সরকার প্রভাবিত বলে বিবেচিত হয়।

## তথ্যসূত্র

বিষয়শ্রেণী:ফারিয়ব প্রদেশের জেলা
মুশতাক আহমেদ (লেখক)

**মুশতাক আহমেদ** (৫ ডিসেম্বর ১৯৬৭ - ২৫ ফেব্রুয়ারি ২০২১) ছিলেন একজন বাংলাদেশী প্রথাবিরোধী, লেখক এবং উদ্যোক্তা। তার সাহিত্যনাম ছিল মাইকেল কুমির ঠাকুর। তিনি বাংলাদেশে প্রথম বাণিজ্যিক কুমির প্রজনন খামার প্রতিষ্ঠা করেন। ২০১৮ সালে তাঁর লেখা বই *কুমির চাষীর ডায়েরি*  প্রকাশিত হয়েছিল। তিনি অন্য একটি বই নিয়ে কাজ করছিলেন। কোভিড -১৯ মহামারিতে বাংলাদেশ সরকারের দুর্নীতি এবং অব্যবস্থাপনার প্রতিক্রিয়ার সমালোচনা করে সোশ্যাল মিডিয়া পোস্টে কার্টুন শেয়ার করার জন্য তিনি সহ আরও ১০ জনকে জনকে অভিযুক্ত করা হয়েছিল এবং প্রায় এক বছর প্রাক-বিচারে আটক রাখা হয়েছিল। ২১ বার জামিন প্রত্যাখ্যান হওয়ার পর ২০২১ সালের ২৫ ফেব্রুয়ারি তিনি কারাগারে মারা যান।

## ব্যক্তিগত জীবন
আহমেদ ফৌজদারহাট ক্যাডেট কলেজ থেকে এসএসসি ও এইচএসসি পরীক্ষায় উত্তীর্ণ হন। এরপর তিনি চট্টগ্রাম বিশ্ববিদ্যালয়ে পড়াশোনা করেন। আহমেদ লিপা আখতারের সাথে বিবাহ বন্ধনে আবদ্ধ হন। তিনি ছিলেন তার পিতামাতার একমাত্র পুত্র।

মুশতাক আহমেদ একজন সক্রিয়কর্মী ছিলেন এবং সমসাময়িক সামাজিক-রাজনৈতিক বিষয় নিয়ে ফেসবুক পোস্ট লিখতেন। ২০২০ সালের মে মাসে গ্রেপ্তারের আগে আহমেদ তার একটি ফেসবুক পোস্টে বাংলাদেশ সরকারের কোভিড-১৯ মহামারি ব্যবস্থাপনা সম্পর্কে হতাশা প্রকাশ করেন এবং লিখেন, "যখন একটি সমাজ মানুষের জীবনহানির চেয়ে অর্থনীতির ক্ষতির জন্য দুঃখ প্রকাশ করে, তখন তার ভাইরাসের প্রয়োজন হয় না, এটি ইতোমধ্যে অসুস্থ হয়ে পড়ে।"

## প্রতিক্রিয়া
মুশতাক আহমেদের মৃত্যুর ন্যায়বিচার, ডিজিটাল নিরাপত্তা আইন বাতিল এবং এই আইনের অধীনে সকল বন্দীদের মুক্তির দাবিতে সারা দেশে ব্যাপক বিক্ষোভ ছড়িয়ে পড়ে। ঢাকা বিশ্ববিদ্যালয়ে এবং জাতীয় প্রেসক্লাবে ৩০০ বিক্ষোভকারীদের পদযাত্রার সময় তাদের সঙ্গে নিরাপত্তা বাহিনীর সংঘর্ষ হয়। শিক্ষার্থীরা ঢাকা বিশ্ববিদ্যালয় ক্যাম্পাসের কাছে ‘ন্যায়বিচার’ স্লোগান দিচ্ছিল, তখন পুলিশ লাঠিচার্জ করে এবং রাবার বুলেট ও কাঁদুনে গ্যাসের রাউন্ড ছোড়ে। সংঘর্ষের সময় ত্রিশজন কর্মী আহত হন এবং ছয়জনকে পুলিশ গ্রেফতার করে। সাংবাদিক, সুশীল সমাজ এবং বাংলাদেশ জাতীয়তাবাদী দল সহ অনেক রাজনৈতিক দল তার মৃত্যুকে রাষ্ট্রীয় পৃষ্ঠপোষক হত্যা বলে আখ্যায়িত করেছে। বাংলাদেশের জাতীয় মানবাধিকার কমিশন বলেছে, মৃত্যুর জন্য রাষ্ট্র দায় এড়াতে পারে না যা মানবাধিকারের চরম লঙ্ঘন।

## পরবর্তী ঘটনাপ্রবাহ
অব্যাহত বিক্ষোভের ষষ্ঠ দিনে কার্টুনিস্ট কিশোরকে গ্রেপ্তারের ১০ মাস পর জামিন দেওয়া হয় এবং পরের দিন তাকে জেল থেকে মুক্তি দেওয়া হয়।

## তথ্যসূত্র

বিষয়শ্রেণী:বাংলাদেশে মানবাধিকার লঙ্ঘন
বিষয়শ্রেণী:বিবাচন
বিষয়শ্রেণী:বাংলাদেশে বিবাচন
বিষয়শ্রেণী:বাংলাদেশী লেখক
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ফৌজদারহাট ক্যাডেট কলেজের প্রাক্তন শিক্ষার্থী
বিষয়শ্রেণী:বাংলাদেশে পুলিশি নৃশংসতা
বিষয়শ্রেণী:বাংলাদেশে পুলিশ হেফাজতে মৃত্যু
বিষয়শ্রেণী:১৯৬৭-এ জন্ম
বিষয়শ্রেণী:২০২১-এ মৃত্যু
বিষয়শ্রেণী:চুয়াডাঙ্গা জেলার ব্যক্তি
বিষয়শ্রেণী:বাংলাদেশী কারা হেফাজতে মারা যাওয়া ব্যক্তি
বিষয়শ্রেণী:২১শ শতাব্দীর বাংলাদেশী পুরুষ লেখক
বিষয়শ্রেণী:২১শ শতাব্দীর বাংলাদেশী লেখক
লি অ্যান্ডারসন গ্রান্ট

**লি অ্যান্ডারসন গ্রান্ট** (, ; জন্ম: ২৭ জানুয়ারি ১৯৮৩; **লি গ্রান্ট** নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার ইউনাইটেডের হয়ে গোলরক্ষক হিসেবে খেলেন।

১৯৯৮–৯৯ মৌসুমে, ১৫ বছর বয়সে, ইংরেজ ফুটবল ক্লাব ওয়াটফোর্ডের যুব পর্যায়ের হয়ে খেলার মাধ্যমে গ্রান্ট ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০০–০১ মৌসুমে, ইংরেজ ক্লাব ডার্বি কাউন্টির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ডার্বি কাউন্টির হয়ে ৫ মৌসুমে ৭৪ ম্যাচে অংশগ্রহণ পর ২০০৭–০৮ মৌসুমে তিনি শেফিল্ড ওয়েঞ্জডেতে যোগদান করেছেন। এরপূর্বে বার্নলি এবং অল্ডাম অ্যাথলেটিকের হয়ে এক মৌসুমে করে ধারে খেলেছেন। শেফিল্ড ওয়েঞ্জডেতে তিন মৌসুম অতিবাহিত করার পর প্রায় ১.২ মিলিয়ন ইউরোর বিনিময়ে বার্নলির সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ১২৬ ম্যাচে অংশগ্রহণ করেছেন। পরবর্তীকালে, তিনি ডার্বি কাউন্টি এবং স্টোক সিটির হয়ে খেলেছেন। ২০১৮–১৯ মৌসুমে, তিনি প্রায় ১.৭ মিলিয়ন ইউরোর বিনিময়ে স্টোক সিটি হতে ম্যানচেস্টার ইউনাইটেডে যোগদান করেছেন।

২০০০ সালে, গ্রান্ট ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন। ব্যক্তিগতভাবে, গ্রান্ট বেশ কিছু পুরস্কার জয়লাভ করেছেন, যার মধ্যে ২০০২–০৩ মৌসুমে ডার্বি কাউন্টির বর্ষসেরা যুব খেলোয়াড় এবং ২০১২–১৩ মৌসুমের বার্নলির বর্ষসেরা খেলোয়াড়ের পুরস্কার অন্যতম।

## প্রারম্ভিক জীবন
লি অ্যান্ডারসন গ্রান্ট ১৯৮৩ সালের ২৭শে জানুয়ারি তারিখে ইংল্যান্ডের হেমেল হেম্পস্টিডে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
গ্রান্ট ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭, ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০০০ সালের ৯ই মার্চ তারিখে তিনি ইংল্যান্ড অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ইংল্যান্ড অনূর্ধ্ব-১৯ দলের হয়ে তিনি ২০০২ উয়েফা ইউরোপীয় অনূর্ধ্ব-১৯ চ্যাম্পিয়নশিপে অংশগ্রহণ করেছেন, তবে তার দল উক্ত প্রতিযোগিতায় গ্রুপ পর্ব থেকেই বিদায় নিয়েছিল। এই আসরে তিনি মাত্র ১ ম্যাচে অংশগ্রহণ করেছিলেন। ইংল্যান্ডের বয়সভিত্তিক দলের হয়ে তিনি সর্বমোট ২২ ম্যাচে অংশগ্রহণ করেছেন।

## তথ্যসূত্র

## বহিঃসংযোগ

* 
* 
* 
* 
* 
* 

বিষয়শ্রেণী:১৯৮৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শেফিল্ড ওয়েঞ্জডে ফুটবল ক্লাবের খেলোয়াড়
বিষয়শ্রেণী:ডার্বি কাউন্টি ফুটবল ক্লাবের খেলোয়াড়
বিষয়শ্রেণী:ইংরেজ পুরুষ ফুটবলার
বিষয়শ্রেণী:অল্ডাম অ্যাথলেটিক ফুটবল ক্লাবের খেলোয়াড়
বিষয়শ্রেণী:বার্নলি ফুটবল ক্লাবের খেলোয়াড়
বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড়
বিষয়শ্রেণী:স্টোক সিটি ফুটবল ক্লাবের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:ইংল্যান্ডের আন্তর্জাতিক যুব ফুটবলার
বিষয়শ্রেণী:পুরুষ ফুটবল গোলরক্ষক
বিষয়শ্রেণী:ইংরেজ ফুটবল ম্যানেজার
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
কন্নড় সাহিত্য

ডান|থাম্ব|ডানে_উপরে|প্রাচীন কন্নড় অভিলেখ, ৫৭৮ খ্রিস্টাব্দ (বাদামী চালুক্য রাজবংশ), বাদামীর ৩ নং গুহামন্দিরের বাইরে
**কন্নড় সাহিত্য** হল প্রধানত দক্ষিণ ভারতের কর্ণাটক রাজ্যে কথিত এবং কন্নড় লিপিতে লিখিত দ্রাবিড় কন্নড় ভাষায় রচিত সাহিত্য।

এই সাহিত্যকে দেড় হাজার বছরের প্রাচীন এক সাহিত্যধারা মনে করা হয়। খ্রিস্টীয় নবম শতাব্দী থেকে বর্তমান কাল পর্যন্ত সমৃদ্ধ পাণ্ডুলিপি প্রথায় নির্দিষ্ট কিছু কন্নড় সাহিত্যকর্ম এখনও সুলভ। কন্নড় ভাষা তিনটি ভাষাগত পর্যায়ে বিভক্ত: প্রাচীন (৪৫০-১২০০ খ্রিস্টাব্দ), মধ্য (১২০০-১৭০০ খ্রিস্টাব্দ) ও আধুনিক (১৭০০-বর্তমান); এবং আধুনিক যুগে উত্তরণের পূর্বাবধি এই সাহিত্যকে জৈন, লিঙ্গায়েত ও বৈষ্ণব —এই তিন শ্রেণির অন্তর্ভুক্ত করা হয়, কারণ এই তিনটি মতবিশ্বাসই কন্নড় ভাষার ধ্রুপদি সাহিত্যকে রূপদান করেছিল। অষ্টাদশ শতাব্দীর আগের সাহিত্য প্রধানত ধর্মীয় সাহিত্য হলেও সেই যুগে কিছু ধর্মনিরপেক্ষ সাহিত্যও রচিত হয়েছিল।

*[[কবিরাজমার্গ]]* (আনুমানিক ৮৫০ খ্রিস্টাব্দ) থেকে শুরু করে দ্বাদশ শতাব্দীর মধ্যভাগ পর্যন্ত কন্নড় সাহিত্য প্রায় সম্পূর্ণতই জৈন সাহিত্যিকদের রচনা। এঁদের পৃষ্ঠপোষকতা করতেন চালুক্য, গঙ্গ, রাষ্ট্রকূট, হৈসল ও যাদব রাজারা। রাজা অমোঘবর্ষের রাজত্বকালে রচিত *কবিরাজমার্গ* কন্নড় সাহিত্যের প্রাচীনতম প্রাপ্ত সাহিত্য নিদর্শন হলেও আধুনিক গবেষকেরা সর্বসম্মতভাবেই মনে করেন যে এই ভাষায় গদ্য, কাব্য ও ব্যাকরণের ঐতিহ্য তার আগেও বিদ্যমান ছিল।

দ্বাদশ শতাব্দীতে লিঙ্গায়েত আন্দোলনের ফলে সৃষ্ট সাহিত্য জৈন সাহিত্যের সঙ্গে সঙ্গেই বিকাশ লাভ করতে শুরু করে। চতুর্দশ শতাব্দীতে বিজয়নগর সাম্রাজ্যের যুগে জৈন প্রভাব হ্রাস পেতে থাকে এবং পঞ্চদশ শতাব্দীতে এক নতুন বৈষ্ণব সাহিত্যের দ্রুত বৃদ্ধি ঘটে। এই যুগে হরিদাস সন্তদের ভক্তি আন্দোলন ছিল একটি যুগান্তকারী ঘটনা।

ষোড়শ শতাব্দীতে বিজয়নগর সাম্রাজ্যের পতনের পরে মহীশূরের ওডেয়ার ও কেলাডির নায়ক সহ বিভিন্ন রাজবংশ কন্নড় সাহিত্যের পৃষ্ঠপোষকতা করতে থাকে। ঊনবিংশ শতাব্দীতে গদ্য আখ্যান, উপন্যাস, ছোটোগল্পের মতো কয়েকটি ধারার উদ্ভব ঘটে ইংরেজি সাহিত্যের প্রভাবে। আধুনিক কন্নড় সাহিত্য সুপরিচিত ও বহুল স্বীকৃত: বিগত অর্ধশতাব্দীকালে কন্নড় ভাষার ৮ জন সাহিত্যিক জ্ঞানপীঠ পুরস্কার, ৬৩ জন সাহিত্যিক সাহিত্য অকাদেমি পুরস্কার এবং ৯ জন সাহিত্যিক সাহিত্য অকাদেমি ফেলোশিপ পেয়েছেন।

## তথ্যসূত্র

## উল্লেখপঞ্জি

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* https://books.google.com/books?id=sxpCAAAAIAAJ&pg=RA1-PA501&dq=Gazetteer+of+Mysore++Kannada+literature
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 


বিষয়শ্রেণী:ভারতীয় সাহিত্য
বিষয়শ্রেণী:কর্ণাটকের সাহিত্য
বিষয়শ্রেণী:ভাষা অনুযায়ী সাহিত্য
বিষয়শ্রেণী:ভাষা অনুযায়ী ভারতীয় সাহিত্য
আলা নাজ্জার

**আলা নাজ্জার** () একজন চিকিৎসক, উইকিপিডিয়ান এবং ইন্টারনেট কর্মী, যিনি আরব সম্প্রদায় ও চিকিৎসা সংক্রান্ত প্রবন্ধগুলোর উন্নয়নে অগ্রণী ভূমিকার জন্য ২০২১ সালের আগস্টে উইকিপিডিয়ার সহ-প্রতিষ্ঠাতা জিমি ওয়েলস কর্তৃক উইকিম্যানিয়ায় বর্ষসেরা উইকিমিডিয়ান নির্বাচিত হন।

আলা নাজ্জার ব্যবহারকারী নাম **علاء** () ব্যবহার করে উইকিপিডিয়ায় অবদান রাখেন, তিনি উইকিপ্রকল্প মেডিসিনের সক্রিয় অবদানকারী এবং আরবি উইকিপিডিয়ার স্বেচ্ছাসেবী প্রশাসক ও একজন উইকিমিডিয়া স্টুয়ার্ড। তিনি উইকিমিডিয়া লেভান্ট-এর একজন বোর্ড সদস্য এবং উইকিজার্নাল অফ মেডিসিনের সম্পাদকমণ্ডলী সদস্য।

## শিক্ষা এবং কর্মজীবন
নাজ্জার আলেকজান্দ্রিয়া বিশ্ববিদ্যালয়ের ঔষধ অনুষদ থেকে ২০২১ সালের জানুয়ারিতে ব্যাচেলর অব মেডিসিন, ব্যাচেলর অব সার্জারি (এমবি বিসিএইচ) পাশ করেন। ২০২১ সালে *দ্য ন্যাশনাল* কে তিনি জানান যে বর্তমানে তিনি "একটি খুব ব্যস্ত সরকারী হাসপাতালে" নিযুক্ত রয়েছেন।

## উইকিপিডিয়া এবং উইকিমিডিয়া কার্যক্রম
থাম্ব|নাজ্জার উইকি আরাবিয়া ২০১৯-এ উইকিপ্রকল্প মেডিসিন সম্পর্কে উপস্থাপন করছেন।
নাজ্জার ২০১৪ সাল থেকে একজন সক্রিয় অবদানকারী হিসেবে আছেন, এবং তার বেশিরভাগ সম্পাদনা ঔষধ-সম্পর্কিত নিবন্ধের উপর দৃষ্টি নিবদ্ধ করে। তিনি আরবি ভাষার উইকিপিডিয়ায় প্রশাসক এবং উইকিমিডিয়া ফাউন্ডেশনের আরও বেশ কয়েকটি প্রকল্পে গুরুত্বপূর্ণ ভূমিকা পালন করেন। তিনি উইকিমিডিয়া লেভান্টের বোর্ড সদস্য এবং ডিসেম্বর ২০১৮ থেকে উইকি জার্নাল অফ মেডিসিনের সম্পাদকীয় বোর্ড সদস্য। এছাড়াও, তিনি আরবি উইকিপিডিয়ার অফিসিয়াল সামাজিক যোগাযোগ নেটওয়ার্ক দলের সদস্য।

তিনি আরবি বিশ্বকোষে কোভিড-১৯ প্রকল্পের নেতৃত্ব দেন এবং প্রধানত উইকিপ্রকল্প মেডিসিনে অবদান রাখেন। তিনি চিকিৎসা সংক্রান্ত ভুল তথ্য অপসারণ এবং সত্য-পরীক্ষিত তথ্য দিয়ে মহামারীর মোকাবেলায় সাহায্য করেন।

উইকিপিডিয়ার সহ-প্রতিষ্ঠাতা জিমি ওয়েলস কর্তৃক ১৫ আগস্ট ২০২১ তারিখে তিনি বর্ষসেরা উইকিমিডিয়ান নির্বাচিত হন। আরব এবং চিকিৎসা সম্প্রদায়ের উন্নয়নে অগ্রণী ভূমিকার পাশাপাশি কোভিড-১৯ বিষয়গুলির উন্নয়নে তার ভূমিকার প্রশংসা করা হয়। ভ্রমণ নিষেধাজ্ঞার কারণে, ওয়েলস অনুশীলন অনুযায়ী ব্যক্তিগতভাবে নাজ্জারকে পুরস্কার প্রদান করতে পারেনি, তবে তিনি একটি গুগল মিট কলের মাধ্যমে তার সাথে কথা বলেন।

## তথ্যসূত্র

বিষয়শ্রেণী:২০শ শতাব্দীতে জন্ম
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:উইকিপিডিয়া ব্যক্তি
বিষয়শ্রেণী:বর্ষসেরা উইকিমিডিয়ান
বিষয়শ্রেণী:আলেকজান্দ্রিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর চিকিৎসক
বিষয়শ্রেণী:ইন্টারনেট সক্রিয়কর্মী
কর্মবিমুখতা

**কর্মবিমুখতা** বা **কর্মে অনিহা** হল শারিরীক সামর্থ্য থাকা সত্ত্বেও কর্মোদ্যমী না হওয়ার ইচ্ছা বা কাজ না করে অলস ও বেকার বসে থাকা। অন্ধত্ব, বধিরতা বা অন্য কোন প্রতিবন্ধকতার কারণে কোন ব্যক্তির কর্ম সম্পাদনে অক্ষমতা কর্মবিমুখতার মধ্যে পড়ে না। এটা বরং ব্যক্তির যোগ্যতা ও সামর্থ্য থাকা সত্ত্বেও এবং সম্পাদনযোগ্য কর্মের যথেষ্ট প্রাচুর্য থাকা সত্ত্বেও অলস ও কর্মহীন হয়ে পড়ে থাকাকে বোঝায়। অবসাদ, বিরহ, বিচ্ছেদ, আশঙ্কা, মানসিক আঘাত সহ বিভিন্ন কারণে এমনকি ব্যক্তির স্বেচ্ছায় এই পরিস্থিতির উদ্ভব হতে পারে।

## ধর্মীয় দৃষ্টিকোণ
ধর্মগুলোতে কর্মবিমুখতাকে নিরুৎসাহিত করা হয়েছে এবং একে মানবজীবনে অভিশাপরূপে চিহ্নিত করা হয়েছে। সূরা আল-জুমুআর ১০ নং আয়াতে আল্লাহ বলেন,

فإذا قضيت الصلوة فانتشروا في الارض وابتغوا من فضل الله

অর্থ : “অতঃপর সালাত সমাপ্ত হলে তোমরা পৃথিবীতে ছড়িয়ে পড় এবং আল্লাহর অনুগ্রহ সন্ধান কর।”

হাদিসে জীবিকা অর্জনের জন্য কাজকেও ফরজ ঘোষণা করা হয়েছে। মহানবি (স.) বলেছেন,

طلب كسب الحلال قريضة بعد الفريضة

অর্থ: “হালাল উপায়ে জীবিকা অন্বেষণ করা ফরজের পর আরও একটি ফরজ কাজ" । (বায়হাকি)
রাসুলুল্লাহ (স.) বলেছেন, “নিজ হাতে উপার্জিত খাদ্যের চেয়ে উত্তম খাদ্য কেউ কোনোদিন খায়নি।” (বুখারি)

## তথ্যসূত্র

বিষয়শ্রেণী:মানসিক স্বাস্থ্য
বিষয়শ্রেণী:চাকরি
বিষয়শ্রেণী:মানব আচরণ
অংশুমান কর

**অংশুমান কর** হলেন একজন বাঙালি কবি এবং বর্ধমান বিশ্ববিদ্যালয়ের ইংরেজি সাহিত্যের অধ্যাপক। বর্তমানে তিনি পশ্চিমবঙ্গের বর্ধমান বিশ্ববিদ্যালয়ে ইংরেজির অধ্যাপক হিসেবে কর্মরত। তিনি পূর্ব অঞ্চল, সাহিত্য একাডেমির সচিব এবং সাহিত্য একাডেমির উপদেষ্টা বোর্ডের সদস্য ছিলেন।

## প্রাথমিক এবং কর্মজীবন
করের জন্ম বাঁকুড়ার বেলিয়াতোডড়ে, এবং পুরুলিয়ার জগন্নাথ কিশোর কলেজ থেকে স্নাতক সম্পন্ন করেন।

তিনি আদিবাসী আবেদনে গবেষণার জন্য অস্ট্রেলিয়া -ইন্ডিয়া কাউন্সিলের ফেলোশিপ পেয়েছিলেন। তিনি অস্ট্রেলিয়ার বিভিন্ন বিশ্ববিদ্যালয়ে অবস্থান করেছেন।

## গ্রন্থপঞ্জি
### কবিতা
* খেলনা পিস্তল, প্রছায়া, বারাসাত, ১৯৯৮
* বউ কে নিয়ে লেখা কবিতা, কবিতা দশদিনে, কলকাতা, ১৯৯৮
* গড়িয়ে নামছে, কবিতা পাক্ষিক, কলকাতা, ১৯৯৯
* আপেল সাহারের সম্রাট, কবিতা দশদিনে, বাঁকুড়া, ২০০১
* বাঁকুড়া পুরুলিয়া কলকাতা, প্রতিভাস, কলকাতা, ২০০৪
* ন্যাশো স্কয়ারে ফিতের জাদুকর, সপ্তর্ষি প্রকাশন, কলকাতা, ২০০৬
* মুখোমুখি দুই কবি (তারাপদ রায়ের সঙ্গে লেখা), প্যাপিরাস, ২০০৭
* জেহাদি তোমাকে, সপ্তর্ষি প্রকাশন, কলকাতা, ২০০৮
* আমার সোনার হরিণ, সপ্তর্ষি প্রকাশন, কলকাতা, ২০১২

### গদ্য
* ভারতে সামাজিক বর্জনের রাজনীতি: ক্রিসরোডে গণতন্ত্র, রুটলেজ, সহ-সম্পাদক, হরিহর ভট্টাচার্য এবং পার্থ সরকারের সঙ্গে, ২০০৯ (ইতিহাস)
* পরিবর্তন, পরম্পরা, কলকাতা, ২০১১ (উপন্যাস)
* ২৫ পয়সার ইতিহাস বোই, পরমপাড়া, কলকাতা, ২০১০ (স্মৃতিকথা)
* সমসাময়িক ভারতীয় প্রবাসী: সাহিত্য ও সাংস্কৃতিক প্রতিনিধিত্ব, ২০১৫
* বিখ্যাত হইবার সহজ উপায়, ২০১৫

## যৌন হয়রানির অভিযোগ
২৩ জুলাই ২০২০ সালে, করের বিরুদ্ধে যৌন হয়রানির অভিযোগ করা হয়েছিল একটি ই-মেইলের মাধ্যমে যা বর্ধমান বিশ্ববিদ্যালয়ের উপাচার্যের কাছে পাঠানো হয়েছিল। অভিযোগে বলা হয়েছে যে তিনি তার বেশ কয়েকজন ছাত্রীর সাথে যৌন সম্পর্কে লিপ্ত হয়েছেন এবং তাদের মধ্যে অন্তত একজনকে যৌন নির্যাতন করেছেন।

২০২১ সালের সেপ্টেম্বর মাসে, কলকাতা হাইকোর্ট ডাঃ কর-এর বিরুদ্ধে সমস্ত অভিযোগ বাতিল করে এবং তাঁকে ক্লিন চিট দেয়।

## পুরস্কার
* কৃত্তিবাস পুরস্কার (২০০৭)
* পশ্চিমবঙ্গ বাংলা একাডেমি পুরস্কার (২০০৯)
* বঙ্গীয় সাহিত্য পরিষদ পুরস্কর (২০১২)

## তথ্যসূত্র

## বহিঃসংযোগ
* অ্যামাজন.ইন-এ অংশুমান করের বই
* ফ্লিপকার্টে অংশুমান করের বই 

বিষয়শ্রেণী:জীবিত ব্যক্তি
বিষয়শ্রেণী:১৯৭৫-এ জন্ম
বিষয়শ্রেণী:বাঙালি লেখক
বিষয়শ্রেণী:কলকাতার লেখক
বিষয়শ্রেণী:বাংলা ভাষার লেখক
বিষয়শ্রেণী:বাংলা ভাষার কবি
বিষয়শ্রেণী:২১শ শতাব্দীর বাঙালি কবি
বিষয়শ্রেণী:২১শ শতাব্দীর ভারতীয় কবি
বিষয়শ্রেণী:বাঙালি পুরুষ কবি
বিষয়শ্রেণী:২১শ শতাব্দীর ভারতীয় পুরুষ লেখক
২০২০ গ্রীষ্মকালীন প্যারালিম্পিকে ভারত

ভারত জাপানের টোকিওতে ২৫ আগস্ট থেকে ৬ই সেপ্টেম্বর ২০২১ পর্যন্ত আয়োজিত **[[২০২০ গ্রীষ্মকালীন প্যারালিম্পিক|২০২০ সালের গ্রীষ্মকালীন প্যারালিম্পিকে]]**  অংশগ্রহণ করেছে।

ভারতীয় ক্রীড়াবিদরা ১৯৮৪ সালের পর থেকে গ্রীষ্মকালীন প্যারালিম্পিকের প্রতিটি সংস্করণে অংশ গ্রহণ করেছেন যদিও ১৯৬৮ সালের গ্রীষ্মকালীন প্যারালিম্পিক্সে ভারতের আনুষ্ঠানিক অভিষেক হয়েছিল। ২০২০ প্যারালিম্পিকে ভারত ৫টি স্বর্ণপদকসহ মোট ১৯টি পদক জিতেছে। অবনী লেখারা মহিলাদের আর২-১০ মিটার এয়ার রাইফেল এস এইচ-১-য়ে এবং সুমিত আন্তিল পুরুষদের বর্শা নিক্ষেপ এফ-৬৪ বিভাগে সোনা জিতেছেন।

## পদকজয়ীদের তালিকা

## প্রতিযোগীরা

## তীরন্দাজি

### পুরুষ

### মহিলা

### মিশ্র

## অ্যাথলেটিক্স
### পুরুষ
;ফিল্ড

### মহিলা
;ট্রাক

;ফিল্ড

## ব্যাডমিন্টন
;পুরুষ

;মহিলা

;মিশ্র

## প্যারাক্যানোয়িং

## সাঁতার

**DNS** - শুরু করেননি; **DSQ**- বাতিল

## পাওয়ার লিফটিং

## তায়েকোন্ডো

## টেবিল টেনিস

## তথ্যসূত্র

বিষয়শ্রেণী:প্যারালিম্পিকে ভারত
বিষয়শ্রেণী:২০২০ গ্রীষ্মকালীন প্যারালিম্পিকের দেশ
বিষয়শ্রেণী:২০২১-এ ভারতীয় ক্রীড়া
মানিকে মাগে হিথে

**মানিকে মাগে হিথে** সতীশান রথনায়েকের ২০২১ সালের একটি সিংহলি গান। এটি ইয়োহানি ২০২১ সালের ২২শে মে গেয়েছিলেন। গানের কথা লিখেছেন দুলান এআরএক্স। গানটি ভাইরাল হয় এবং ৩ মাসের মধ্যে গানটি ইউটিউবে ৬০ মিলিয়ন ভিউ ছাড়িয়ে যায় কারণ এটি তাত্ক্ষণিকভাবে বিশ্বব্যাপী হিট হয়ে যায় বিশেষ করে ভারত ও বাংলাদেশে। এটি সর্বাধিক ভিউ ও সর্বাধিক পছন্দ করা ইউটিউব ভিডিওয়ের সাথে শ্রীলঙ্কার একটি ইউটিউব ভিডিও গানও হয়ে উঠেছে।

শ্রীলঙ্কায় কোভিড-১৯ মহামারি লকডাউনের সময় গানটি চামথ সঙ্গীত কর্তৃক ২০২০ সালের জুলাই মাসে প্রযোজনা করা কর। এটি শ্রীলঙ্কার প্রজাতন্ত্র দিবসের সাথে মিলিয়ে ২০২১ সালের ২২শে মে ইউটিউবে আপলোড করা হয়। ভিডিও গানটিতে তরুণ শিল্পী ইয়োহানি ডি'সিলভা ও সত্যিশান রথনায়েকের কণ্ঠে গানটির গানের কথা ধারণ করা হয়। আনুষ্ঠানিক ইউটিউব ভিডিও প্রকাশের কিছুদিনের মধ্যেই গানটি একটি ইন্টারনেট সংবেদন হয়ে ওঠে। ভারত সহ অনেক দেশে দর্শকদের বিপুল সাড়া পাওয়ার কারণে গানটি পরবর্তীতে বিভিন্ন শিল্পীদের দ্বারা তামিল, হিন্দি, পাঞ্জাবি, নেপালি ও মালায়ালাম সহ বিভিন্ন ভাষায় ডাব করা হয়, যা মূলত সিংহলি ভাষায় নির্মিত হয়েছিল। গানটির তামিল ও মালায়ালাম সংস্করণ ২০২১ সালের ২৮শে আগস্ট ইউটিউবে উন্মোচন করা হয়।

## তথ্যসূত্র

## বহিঃসংযোগ

* 
* 
* স্পটিফাইয়ে "মানিকে মাগে হিঠে"

বিষয়শ্রেণী:২০২১-এর গান
বিষয়শ্রেণী:ভাইরাল ভিডিও
বিষয়শ্রেণী:সিংহলি গান
ইয়োহানি

**ইয়োহানি দিলোকা ডি’সিলভা**() (জন্ম: ৩০শে জুলাই ১৯৯৩ সাল, কলম্বো, শ্রীলঙ্কা) জনপ্রিয়ভাবে **ইয়োহানি** নামে পরিচিত একজন শ্রীলঙ্কান গায়িকা, গীতিকার, র‍্যাপার, সঙ্গীত প্রযোজক ও ব্যবসায়ী। তাঁর সঙ্গীত জীবন ইউটিউবার হিসেবে শুরু হয়। তিনি শীঘ্রই তার 'দেবিয়াঙ্গে বারে'-এর র‍্যাপ কভারের জন্য স্বীকৃতি লাভ করেন এবং তার গাওয়া ও র‍্যাপিং এর অনেক কভার প্রকাশ করেন, যা তাকে শ্রীলঙ্কার "র‍্যাপ প্রিন্সেস" উপাধি প্রদান করে। তার গাওয়া মানিকে মাগে হিথে গানটি শ্রীলঙ্কা, ভারত ও বাংলাদেশে অল্প সময়ে ব্যাপক জনপ্রিয়তা লাভ করে।

## ব্যক্তিগত জীবন

ইয়োহানি দিলোকা ডি’সিলভা ১৯৯৩ সালের ৩০শে জুলাই শ্রীলঙ্কার কলম্বোতে জন্মগ্রহণ করেন। তিনি একজন যোদ্ধা, প্রাক্তন সেনা অফিসার, মেজর জেনারেল প্রসন্ন ডি'সিলভার কন্যা। ইয়োহানির মা দিনীথি ডি'সিলভা যিনি শ্রীলঙ্কান এয়ারলাইন্সের প্রাক্তন এয়ার হোস্টেস।

তিনি বিশাখা বিদ্যালয়ের একজন খ্যাতিমান সাঁতারু ও ওয়াটার পোলো খেলোয়াড় হিসাবে খেলাধুলায়ও ব্যাপকভাবে জড়িত ছিলেন। শিল্পী হিসেবে সঙ্গীত জীবন শুরু করার আগে লজিস্টিক ম্যানেজমেন্ট ও প্রফেশনাল অ্যাকাউন্টিংয়ে ইয়োহানি তার উচ্চ শিক্ষা সম্পন্ন করেন।

## তথ্যসূত্র

## বহিঃসংযোগ

* තාත්තා නිසා යුද්දේ කාලෙ අනිත් ළමයිට Threat එකක්වෙයි කියලාසමහර දා අපිට ඉස්කෝලේ එන්න එපා කියනවා|Yohani
* Danuට කියන්න! | යොහානි ද සිල්වා
* Manike Mage Hithe මැණිකේ මගේ හිතේ - Official Cover - Yohani & Satheeshan
* යොහානි මුල්වරට පෙම්වතා ගැන හෙළිකරයි | Interview With Yohani De Silva | FM Derana OFF-AIR

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:শ্রীলঙ্কান সঙ্গীতশিল্পী
বিষয়শ্রেণী:শ্রীলঙ্কান সঙ্গীতশিল্পী-গীতরচয়িতা
বিষয়শ্রেণী:শ্রীলঙ্কান ইউটিউবার
বিষয়শ্রেণী:কলম্বোর ব্যক্তি
বিষয়শ্রেণী:শ্রীলঙ্কান বৌদ্ধ
বিষয়শ্রেণী:শ্রীলঙ্কান ব্যবসায়ী
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:২১শ শতাব্দীর শ্রীলঙ্কান গায়িকা
বিষয়শ্রেণী:সেন্ট্রাল কুইন্সল্যান্ড বিশ্ববিদ্যালয়ের প্রাক্তন শিক্ষার্থী
কবিরাজমার্গ

থাম্ব|ডান|''কবিরাজমার্গ'' গ্রন্থের একটি স্তবকে জনসাধারণের সাহিত্যিক দক্ষতার প্রশংসা করা হয়েছে।
***কবিরাজমার্গ*** () (৮৫০ খ্রিস্টাব্দ) হল কন্নড় ভাষায় রচিত ছন্দ, কাব্যতত্ত্ব ও ব্যাকরণ-বিষয়ক প্রাচীনতম প্রাপ্ত গ্রন্থ। এই গ্রন্থটি রাষ্ট্রকূট রাজা প্রথম অমোঘবর্ষ কর্তৃক অনুপ্রাণিত অথবা তাঁর দ্বারাই আংশিকভাবে রচিত। কোনও কোনও ইতিহাসবিদ দাবি করেন যে, এই গ্রন্থটি অংশত সংস্কৃত *[[কাব্যাদর্শ]]* গ্রন্থের ভিত্তিতে রচিত। কোনও কোনও ইতিহাসবিদের বিশ্বাস, *কবিরাজমার্গ* গ্রন্থের সহ-লেখক হলেন রাজসভার কবি তথা কন্নড় তত্ত্ববিদ শ্রীবিজয়।

*কবিরাজমার্গ* নামটির অর্থ *কবিগণের রাজপথ*। এই বইটি রচিত হয়েছিল কবি ও পণ্ডিতদের শিক্ষার জন্য সহায়ক পুস্তক (*কবিশিক্ষা*) হিসেবে। এই গ্রন্থে পূর্ববর্তী কন্নড় কাব্য ও সাহিত্যের যে তথ্যনির্দেশ করা হয়েছে তার থেকে স্পষ্ট যে এই গ্রন্থের পূর্ববর্তী শতাব্দীগুলিতে কন্নড় ভাষায় প্রচুর পরিমাণে গদ্য ও কবিতা রচিত হয়েছিল।

## তথ্যসূত্র

## উল্লেখপঞ্জি

* 
* 
* 
* 
* 
* 
* 
* 
* 

বিষয়শ্রেণী:কন্নড় সাহিত্য
বিষয়শ্রেণী:কর্ণাটকের ইতিহাস
বিষয়শ্রেণী:ভাষাতত্ত্বের ইতিহাস
বিষয়শ্রেণী:৯ম শতাব্দীর বই
পম্প

**পম্প** (আনুমানিক দশম শতাব্দী) ছিলেন একজন কন্নড়-ভাষী জৈন কবি। তাঁকে **আদিকবি** (‘প্রথম কবি’) সম্মানে ভূষিত করা হয়। পম্পের রচনায় তাঁর দার্শনিক মতবিশ্বাসের প্রতিচ্ছবি পাওয়া যায়। তিনি ছিলেন বেমুলবাদের সামন্ত চালুক্য রাজা দ্বিতীয় অরিকেশরীর (রাষ্ট্রকূট রাজা তৃতীয় কৃষ্ণের অধীনস্থ সামন্ত) সভাকবি। পম্পের সর্বাধিক পরিচিত রচনা হল *[[বিক্রমার্জুন বিজয়]]* বা *পম্প ভারত* ও *আদি পুরাণ*। দু’টিই ‘চম্পু’ শৈলীতে ৯৩৯ খ্রিস্টাব্দ নাগাদ রচিত। এই দুই গ্রন্থই কন্নড় ভাষায় রচিত পরবর্তী সকল ‘চম্পু’ শৈলীতে রচিত গ্রন্থের আদর্শ বিবেচিত হয়।

জৈন লেখক পম্প, পোন্ন ও রন্নকে একত্রে ‘কন্নড় সাহিত্যের ত্রিরত্ন’ আখ্যা দেওয়া হয়। তিন জনই ছিলেন দশম শতাব্দীর মধ্যযুগীয় কন্নড় সাহিত্যের প্রধান ব্যক্তিত্ব।

## তথ্যসূত্র

## উল্লেখপঞ্জি
*
*
* 

## বহিঃসংযোগ

* 

বিষয়শ্রেণী:কন্নড় কবি
বিষয়শ্রেণী:কর্ণাটকের ইতিহাস
বিষয়শ্রেণী:কন্নড় ব্যক্তি
বিষয়শ্রেণী:ভারতীয় কবি
বিষয়শ্রেণী:১০ম শতাব্দীর ভারতীয় কবি
বিষয়শ্রেণী:ভারতীয় পুরুষ কবি
বিষয়শ্রেণী:৯০২-এ জন্ম
বিষয়শ্রেণী:৯৫৫-এ মৃত্যু
দিগম্বর মিত্র

**রাজা দিগম্বর মিত্র** (১৮১৭–১৮৭৯) একজন রাজনীতিবিদ, লেখক এবং কলকাতার প্রথম বাঙালি শেরিফ ছিলেন। তিনি কলকাতার অন্যতম প্রধান ডিরোজিওপন্থী ছিলেন।

## জন্ম ও বংশপরিচয়
বাবু দিগম্বর মিত্র ১৮১৭ খ্রিস্টাব্দে বর্তমান পশ্চিমবঙ্গের হুগলী জেলার কোন্নগরে কুলিন কায়স্থ পরিবারে জন্মগ্রহণ করেন। পরবর্তীকালে তিনি রাজা দিগম্বর মিত্র নামে পরিচিত হন। কোন্নগরের এই ধনী ও সম্মানিত পরিবারটি স্থানীয়ভাবে *মন্দির-বাটি-মিত্র* পরিবার নামে পরিচিত ছিল। রাজা দিগম্বর মিত্রের পিতামহ রামচন্দ্র মিত্র কলকাতাভিত্তিক ব্যবসায়িক প্রতিষ্ঠানের কোষাধ্যক্ষ ছিলেন। তাঁর তিন পুত্র: শিবচন্দ্র মিত্র, শম্ভুচন্দ্র মিত্র এবং রাজকৃষ্ণ মিত্রের মধ্যে শিবচন্দ্র তিনজনের জ্যেষ্ঠ ছিল। তাঁরা সবাই তাঁদের বাবার মতো একই ব্যবসায়িক প্রতিষ্ঠানে চাকরি করতেন। শিবচন্দ্র মিত্রের দুই ছেলের মধ্যে বড় ছেলের নাম রাজা দিগম্বর মিত্র। পরবর্তী বছরগুলিতে, শিবচন্দ্র উত্তর কলকাতার শোভাবাজারে একটি বাড়ি কেনেন। রাজা দিগম্বর মিত্র সেখানেরই তাঁর শৈশবজীবন অতিবাহিত করেন।

## শিক্ষা ও কর্মজীবন
দিগম্বর মিত্র কলকাতার হেয়ার স্কুল এবং হিন্দু কলেজে তাঁর শিক্ষাগ্রহণ সম্পন্ন করেন। তিনি হেনরি লুই ভিভিয়ান ডিরোজিওর অন্যতম প্রধান শিষ্য ছিলেন।

কলেজের শিক্ষাগ্রহণ শেষ হলে, ১৮৩৪ সালে তিনি মুর্শিদাবাদে শিক্ষকতা করতেন। পরে রাজশাহীর ডিস্ট্রিক্ট ম্যাজিস্ট্রেটের হেড ক্লার্ক হিসেবে কিছুদিন চাকরি করেছিলেন। চাকরিতে অসন্তুষ্ট থাকার কারণে তিনি আবার মুর্শিদাবাদে ফিরে ইস্ট ইন্ডিয়া কোম্পানির তহশীলদার হিসেবে কাজ শুরু করেন। ১৮৩৮ খ্রিস্টাব্দে কাশিমবাজারের রাজা কৃষ্ণনাথ রায়ের ম্যানেজার নিযুক্ত হন। তিনি তাঁর উদ্ভাবনী প্রচেষ্টার দ্বারা জমিদারীর উন্নতিসাধন করে রাজার থেকে এক লক্ষ টাকা পুরস্কার পেয়েছিলেন। তিনি সেই অর্থ রেশম ও নীল ব্যবসায় বিনিয়োগ করে ধনী হন। শেয়ার ব্যবসা থেকে ভাল উপার্জন করেন পরবর্তীকালে তিনি জমিদার হয়েছিলেন। 

তিনি ১৮৫১ খ্রিস্টাব্দে ব্রিটিশ ইন্ডিয়ান অ্যাসোসিয়েশনের সহ-সচিব হন এবং পরবর্তীতে ১৮৬৯-এ সহ-সভাপতি ও সভাপতি হন। তিনি ১৮৫৭ খ্রিস্টাব্দের ৬ এপ্রিল টাউন হলের সভায় ভারতীয় বিচারকদের ইংরেজদের বিচারাধিকার সংক্রান্ত আইনবিষয়ে বক্তৃতা দেন। ১৮৬২ খ্রিস্টাব্দে আয়কর সম্মেলনের ভারতসভার প্রতিনিধি, অবৈতনিক বিচারক, *জাস্টিস অফ দ্য পীস* এবং ১৮৬৪ খ্রিস্টাব্দে *এপিডেমিক ফিভার কমিশনের* একমাত্র ভারতীয় সদস্য ছিলেন। এপিডেমিক ফিভার কমিশনের সদস্য থাকাকালীন তিনি বলেন যে অপরিচ্ছন্ন-বদ্ধ নিষ্কাশন ব্যবস্থাই জ্বরের প্রধান লক্ষণ। তিনি তিনবার বঙ্গীয় আইন পরিষদের সদস্য নির্বাচিত হন। তিনি ১৮৭৪ খ্রিস্টাব্দে প্রথম বাঙালি হিসেবে কলকাতার শেরিফ নির্বাচিত হন।

তিনি তৎকালীন সময়ে একজন গোঁড়া ব্যক্তির মতো বহুবিবাহ-রদ আইন প্রচলন ও  বিধবা বিবাহ প্রবর্তনের বিরোধিতা করেছিলেন।

রাজা দিগম্বর মিত্র ও তাঁর পরিবার ঝামাপুকুর রাজবাড়ীতে থাকতেন। তাঁর পৌত্র, মন্মথনাথ মিত্র রায় বাহাদুর, ঝামাপুকুর ছেড়ে শ্যামপুকুরে নিজের বড়ো বাড়ি তৈরি করেন, আজ সেটি শ্যামপুকুর মিত্রবাড়ি নামে বিখ্যাত। মন্মথনাথ মিত্র ইউরোপীয় শিল্পকলা ও হিরে জহরতের ব্যবসায়ী এবং প্রকৃত সমঝদার ছিলেন। তাঁর শ্যামপুকুর রাজবাড়ীতে ইউরোপীয় বোহেমিয়ান কাঁচের বড় ঝাড়বাতি ছিল।

১৮৭৬ খ্রিস্টাব্দে তিনি অর্ডার অব দ্যা স্টার অব ইন্ডিয়া পুরস্কারে ভূষিত হন এবং ১৮৭৭ খ্রিস্টাব্দে তাঁকে *রাজা* উপাধি দেওয়া হয়। তিনি ১৮৭৯ খ্রিস্টাব্দের ২০ এপ্রিল কলকাতায় মৃত্যুবরণ করেন।

## তথ্যসূত্র

বিষয়শ্রেণী:১৮১৭-এ জন্ম
বিষয়শ্রেণী:১৮৭৯-এ মৃত্যু
বিষয়শ্রেণী:বাঙালি ব্যক্তি
বিষয়শ্রেণী:কলকাতার ব্যবসায়ী
বিষয়শ্রেণী:হেয়ার স্কুলের প্রাক্তন শিক্ষার্থী
বিষয়শ্রেণী:কলকাতার শেরিফ
চরকি

**চরকি** একটি বাংলাদেশি সাবস্ক্রিপশন ভিডিও অন ডিমান্ড স্ট্রিমিং সেবা। এটি ট্রান্সকম গ্রুপের মালিকানাধীন মিডিয়াস্টার লিমিটেডের অধীনে প্রথম আলোর মাধ্যমে পরিচালিত। চরকি ২০২১ সালের ১২ জুলাই চালু হয়। পরিষেবাটি প্রাথমিকভাবে মৌলিক বিষয়বস্তু এবং টেলিভিশন ধারাবাহিক, চলচ্চিত্র এবং প্রামাণ্যচিত্রসহ অন্যান্য তৃতীয় পক্ষের প্রদানকৃত সামগ্রী দেখায়। পরিষেবাটিতে সদস্যতা না করে বিনামূল্যেও কিছু কনটেন্ট দেখার সুবিধা রয়েছে।
## পটভূমি এবং ইতিহাস
বাংলাদেশ ওটিটির জন্য ক্রমবর্ধমান বাজারে পরিণত হয়েছে। বিদেশি স্ট্রিমিং সেবা বাংলাদেশে সফলভাবে ব্যবসা করছে। কিন্তু খুব কম স্থানীয় কনটেন্ট ছিল। ২০২০ সালে মিডিয়াস্টার লিমিটেড, পরের বছরে একটি ওটিটি প্ল্যাটফর্ম চালু করার ঘোষণা দেয় এবং এর নাম দেয় চরকি। ২০২১ সালের এপ্রিল মাসে ভারতীয় হাইকমিশন চরকির সাথে ৩৮টি প্রামাণ্যচিত্র শেয়ার করে। ২০২১ সালের ১২ জুলাই, কোভিড-১৯ মহামারীর লকডাউনের কারণে অনলাইনে একটি উদ্বোধনী অনুষ্ঠানের আয়োজন মাধ্যমে যাত্রা শুরু করে চরকি। *ফিল্ম, ফান, ফুর্তি* নীতিবাক্য দিয়ে যাত্রা শুরু করে চরকি। এই উদ্বোধনী অনুষ্ঠানে জয়া আহসান এবং আরো অনেক তারকা অনলাইনে যোগ দেন। চরকি বর্তমানে অ্যান্ড্রয়েড, আইওএস, অ্যাপল টিভি, অ্যামাজন ফায়ার টিভি, অ্যান্ড্রয়েড টিভি, স্যামসাং স্মার্ট টিভির জন্য উপলব্ধ।

## বিষয়বস্তু
চরকি মূলত বাংলা ভাষার বিষয়বস্তুর উপর দৃষ্টি নিবদ্ধ করে। তারা বাংলা সাবটাইটেলসহ তুর্কি এবং ইরানি চলচ্চিত্রও দেখায়। তাদের প্রিমিয়াম এবং বিনামূল্যে দুটি শ্রেণীর কন্টেন্ট রয়েছে। প্রিমিয়াম কন্টেন্ট দেখার জন্য সাবস্ক্রিপশন প্রয়োজন। তারা চলচ্চিত্র, ধারাবাহিক, অনুষ্ঠান, নন-ফিকশন বিষয়বস্তু, সঙ্গীত ভিডিও, চরকি মৌলিক কন্টেন্ট এবং আরও অনেক বাংলা এবং বিদেশী ভাষার ভিডিও কন্টেন্ট প্রদর্শন করে। তারা ২০০টিরও বেশি চলচ্চিত্র, টিভি ধারাবাহিক, প্রামাণ্যচিত্র, টিভি নাটক ইত্যাদি দিয়ে তাদের যাত্রা শুরু করে।

## মৌলিক অনুষ্ঠানের তালিকা

## আরও দেখুন

* চরকির মৌলিক অনুষ্ঠান

## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:ঢাকা ভিত্তিক কোম্পানি
বিষয়শ্রেণী:বাংলাদেশী বিনোদন কোম্পানি
বিষয়শ্রেণী:বাংলাদেশের অনলাইন কোম্পানি

বিষয়শ্রেণী:ট্রান্সকম গ্রুপ
বিষয়শ্রেণী:২০২১-এ প্রতিষ্ঠিত বাংলাদেশী কোম্পানি
বিষয়শ্রেণী:বাংলাদেশে ইন্টারনেট টেলিভিশন স্ট্রিমিং সেবা
দীপচন্দী তাল

**দীপচন্দী** উত্তর ভারতীয় সঙ্গীত ঘরানার একটি বিষমপদী
 তালবিশেষ। ১৪ মাত্রার এই তালের দুটি ধারা বর্তমানে দেখা যায়। এদের একটি চলচ্চিত্র সঙ্গীত ও লঘু সঙ্গীতে এবং অপরটি লঘুধ্রুপদী ঠুমরি ধাঁচের সঙ্গীতে ব্যবহার করা হয়। ঠুমরিতে দীপচন্দীর যে ধাঁচটি ব্যবহার করা হয় তাকে সচরাচর দীপচন্দীর দাপ্তরিক রূপ ধরা হয়। এছাড়াও লোকসঙ্গীত, কাওয়ালি ও গজলেও দীপচন্দীর প্রয়োগ করা হয়। দীপচন্দীকে চঞ্চল, চঞ্চর এবং চচর তালও বলা হয়।

## বিশ্লেষণ
বোল/ঠেকা:
:ধা ধিন - - ধা গে তিন - - তা তিন - - ধা গে ধিন

এই তালের ৩য়, ৭ম, ১০ম ও ১৪শ মাত্রার স্থানে ফাঁকা রয়েছে।

মাত্রা: ১৪,
বিভাগ : ৪,
তালি: ১ম, ৪র্থ ও ১১শ পদ,
খালি: ৮,
ছন্দবিভাজন: ৩।৪।৩।৪।

## প্রকরণ
প্রথম প্রকরণ:
:ধা - তে ট - ধা ধা |
:তা তে ট তা তা
৫ম, ৭ম, ১২শ ও ১৪শ মাত্রার স্থানে ফাঁকা বিদ্যমান।

দ্বিতীয় প্রকরণ:
:ধা তে ট ধা না ধে ট |
:তা তে ট তা - তা -

তৃতীয় প্রকরণ:
:ধা তে ট ধা না ধে ট |
:তা তে ট তানা তেট তানা তেট

## লাগি এবং তিহাই
লাগি ১: এই লাগিটি অপেক্ষাকৃত সহজ।
:ধা তেরে কেটে ধা ধা তেরে কেটে | (১০মাত্রার)
:তা তেরে কেটে ধা ধা তেরে কেটে

লাগি২: এই লাগিটি অপেক্ষাকৃত জটিল।
:ধাতি ধাগে তুন্না কিন্না |
:ধাতি ধাগে ধুন্না গিন্না

## জনপ্রিয় সঙ্গীত
নিম্নোক্ত বলিউড চলচ্চিত্র সঙ্গীতে দীপচন্দী তালের প্রয়োগ করা হয়েছে:

# আজি দিল পে কোই জোর চলতা নেহি – (মিলন - ১৯৬৭)
# নীলা আসমা সো গয়া – (সিলসিলা - ১৯৮১)
# আজি রুঠ কর আব কাহা জায়েগা – (আরজু - ১৯৬৫)
# মেরে আয়ে দিল বাতা – (ঝনক ঝনক পায়েল বাজে - ১৯৫৫)
# আব কে বারাস ভেজো – (বন্দিনী - ১৯৬৩
# চালা দিয়া দেকে গম – (সন অব ইন্ডিয়া - ১৯৬২)
# চন্দন কা পলনা রেশম কি ডোরি – (শবাব - ১৯৫৪)

## তথ্যসূত্র

*The Concept of Tala in Semi-Classical Music

## বহিঃসংযোগ
*সারোদে দীপচন্দী তাল
*গিরিজা দেবীর কণ্ঠে

বিষয়শ্রেণী:ভারতীয় সঙ্গীত
বিষয়শ্রেণী:তাল (সঙ্গীত)
কার্লোস এদুয়ার্দো মেলেন্দেস

**কার্লোস এদুয়ার্দো মেলেন্দেস রোসালেস** (; জন্ম: ৮ ডিসেম্বর ১৯৯৭; **কার্লোস মেলেন্দেস** নামে সুপরিচিত) হলেন একজন হন্ডুরীয় পেশাদার ফুটবল খেলোয়াড়। তিনি বর্তমানে হন্ডুরাসের পেশাদার ফুটবল লিগের শীর্ষ স্তর হন্ডুরীয় জাতীয় ফুটবল লিগের ক্লাব মোতাগুয়া এবং হন্ডুরাস অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

২০২১ সালে, মেলেন্দেস হন্ডুরাস অনূর্ধ্ব-২৩ দলের হয়ে হন্ডুরাসের বয়সভিত্তিক পর্যায়ে অভিষেক করেছেন।

## প্রারম্ভিক জীবন
কার্লোস এদুয়ার্দো মেলেন্দেস রোসালেস ১৯৯৭ সালের ৮ই ডিসেম্বর তারিখে হন্ডুরাসের লা সেইবায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
মেলেন্দেস জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত হন্ডুরাস অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:হন্ডুরীয় ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:হন্ডুরাসের পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিক্রমার্জুন বিজয়

***বিক্রমার্জুন বিজয়*** (Kannada- ವಿಕ್ರಮಾರ್ಜುನ ವಿಜಯ; *পরাক্রমী অর্জুনের বিজয়*) বা **পম্প ভারত** হল দশম শতাব্দীর জৈন কবি পম্পের (৯০২-৯৭৫ খ্রিস্টাব্দ) একটি ধ্রুপদি রচনা। এটি বেদব্যাস রচিত হিন্দু মহাকাব্য মহাভারতের কন্নড় সংস্করণ। পম্প পাণ্ডব রাজপুত্র অর্জুনকে নায়ক করে এই গ্রন্থটি রচনা করেন। মূল মহাভারতের অনেক ঘটনার সম্পূর্ণ পৃথক বর্ণনা এই গ্রন্থে পাওয়া যায়, যার মধ্যে সর্বাপেক্ষা উল্লেখযোগ্য ঘটনাটি হল কুরুক্ষেত্র যুদ্ধের পরে যুধিষ্ঠির ও দ্রৌপদীর পরিবর্তে অর্জুন ও সুভদ্রার রাজা ও রানি হওয়া।

রাষ্ট্রকূট সামন্ত শাসক বেমুলবাদের চালুক্য রাজা দ্বিতীয় অরিকেশরীর সভাকবি পম্প সর্বাধিক খ্যাতি অর্জন করেন *বিক্রমার্জুন বিজয়* (*পম্প ভারত*) ও *[[আদিপুরাণ]]* গ্রন্থ দু’টির জন্য। দুই গ্রন্থই ‘চম্পু’ শৈলীতে রচিত এবং পরবর্তীকালের কন্নড় সাহিত্যে এই শৈলীতে রচিত সকল গ্রন্থের আদর্শে পরিণত হয়। জৈন লেখক পম্প, পোন্ন ও রন্নের রচনাকে ‘কন্নড় সাহিত্যের ত্রিরত্ন’ আখ্যা দেওয়া হয়।

## তথ্যসূত্র

## উল্লেখপঞ্জি
* 

বিষয়শ্রেণী:মহাভারত অবলম্বনে সৃষ্টিকর্ম
বিষয়শ্রেণী:জৈন গ্রন্থ
বিষয়শ্রেণী:পশ্চিম চালুক্য সাম্রাজ্য
বিষয়শ্রেণী:কন্নড় মহাকাব্য
বিষয়শ্রেণী:১০ম শতাব্দীর ভারতীয় বই